
Bobocul de rață a spart găoacea. 
— lată-mă, am ieşit! — a strigat el. 


— Şi eu! — a zis şi Puiul de găină. 

— Eu merg să mă plimb! — a spus Bobocul. 
— Şi eu merg! — a zis Puiul. 


— Eu am să scurm o groapă! — s-a lăudat Bobocul. 
— Şi eu! — a zis Puiul. 


— Eu am găsit o rimă! — a zis Bobocul. 
— Şi eu am găsit! — a zis şi Puiul. 


— Am prins un fluture! — a strigat Bobocul. 
— Şi eu am prins! — a strigat Puiul. 


— Eu aş vrea să mă scald! — a zis Bobocul. 
— ŞI eu! — a strigat Puiul. 


— Eu înot! — s-a fălit Bobocul. 


— ŞI eu înot! — a ţipat Puişorul. 

— Eu mă duc să mă mai scald! — a zis Bobocul. 
— Eu însă, nu! — a răspuns Puiul. 


Trei pisoi — unul negru, altul cenuşiu şi al treilea alb 

au văzut un şoricel . . . 


„... ŞI s-au repezit după el! 


Şoricelul s-a ascuns într-un vas cu făină. 


lar din vasul cu făină au ieşit trei pisoi albi. 

Broscuţa s-a ascuns într-un burlan vechi de sobă. 
Pisoii — după ea! 

Broscuţa a ieşit şi pe-aci ţi-e drumul... 

„iar din burlan au ieşit trei pisoi negri. 


.... şi s-au năpustit după el! 

„... iar din apă au ieşit trei pisoi uzi leoarcă. 

Pe drum, ei s-au uscat şi iată-i din nou cum au fost: un pisoi negru 
altul cenuşiu şi al treilea alb. 

Oaasă, ploaia a prins-o pe Furnică pe drum. 
Unde să se ascundă? 
A văzut Furnica, într-o poiană, o ciupercă, a dat fuga şi s-a ascuns 


sub ea. 

Stă Furnica sub ciupercă — 
ploaia nu mai conteneşte. 

Plouă tot mai tare şi mai tare... 

Se tirăşte spre ciupercă un 
Fluture: 

— Furnicuţo, Furnicuţo, lasă- 
mă sub ciupercă! M-a udat ploaia 
şi nu pot să zbor! 


i 0 a 
— Unde să te primesc? — zice Furnica. Şi eu abia mi-am făcut loc. 
— Nu-i nimic! Mai bine mai înghesuiți, dar nu supăraţi. Furnica 
i-a făcut loc Fluturaşului sub ciupercă. 

Şi plouă tot mai tare ... 
Vine în fugă un Şoricel: 
— Lăsaţi-mă şi pe mine sub 
ciupercă! Sînt tot un lac de apă. 
— Unde să-ţi facem loc? 
N-avem unde. 
— Mai înghesuiţi-vă puţin! 


28 


S-au înghesuit şi i-au făcut loc şi Şoricelului sub ciupercă. 
Iar ploaia tot curge şi nu vrea să înceteze deloc . ... 


Lîngă ciupercă ţopăie o Vrabie 
şi se vaită: 

— Mi s-au udat penele, mi-au 
obosit aripioarele! Lăsaţi-mă sub 
ciupercă să mă usuc, să mă 
odihnesc pînă stă ploaia! 

— N-avem loc. 


— Mai strîngeţi-vă puţin, vă rog! 
— Fie! 
S-au mai strîns şi i-au făcut loc şi Vrăbiuţei. 


Deodată apare în poiană 
Iepurele şi . . . vede ciuperca. 

—  Ascundeţi-mă, strigă — 
salvaţi-mă! Mă fugăreşte Vul- 
pea! ... 

— Mi-e milă de Iepure — 
spune Furnica. Hai să ne mai 
stringem puţin. 


Numai ce-au reuşit să ascundă Iepurele şi apare în fugă Vulpea. 
— Nu l-aţi văzut pe Iepure? — întreabă ea. 
— Nu l-am văzut. 


Vulpea se apropie mai mult, 
adulmecînd: 

— Şi ziceţi că nu s-a ascuns 
aici? 

— Unde ar putea să se ascundă 
aici!? 

Vulpea şi-a vînturat coada şi a 
plecat. 


După un timp ploaia s-a oprit şi s-a ivit soarele. 
Toţi ies de sub ciupercă şi se bucură. 

Furnica a rămas pe gînduri: 

— Ce-o fi asta? La început abia am avut 
eu loc sub ciupercă, iar acum este loc pentru 
toţi cinci! 

— Oac—oac— oac! Oac— oac— oac!— 
a ris cineva. 

Toţi au luat seama: pe pălăria ciupercii 
şade o Broscuţă şi ride în hohote: 

— Eh, voi! Ciuperca . . . 

N-a terminat ce-a avut de spus şi a 
dispărut. 

Toţi au privit cu băgare de seamă la 
ciupercă şi au priceput de ce la început abia era 


loc pentru unul singur, iar apoi au avut loc 


subea toţi cinci. 
Voi aţi priceput copii? 


Căţeluşul dormea pe covoraş lingă canapea. 

Deodată, ca prin somn, a auzit că cineva a zis: 

— Miau! 

Căţeluşul a ridicat capul, a luat seama împrejur. Nimeni! 


Dar iată că cineva a zis din nou: 
— Miau! 
— Cine-i acolo? 


Căţeluşul a sărit în sus, a dat ocol camerei, s-a uitat sub pat şi sub 
masă. Nimeni! 


S-a urcat pe pervazul ferestrei şi a văzut un Cocoş 
i plimbîndu-se prin curte. 
Î | „Iată cine nu m-a lăsat să dorm'“* — s-a gîndit Căţe- 
+A luşul şi a dat fuga în curte, direct la Cocoş. 


— Ascultă, tu ai spus ,„„Miau'*? — l-a întrebat 
Căţeluşul pe Cocoş. 
— Nu, eu nu vorbesc... Şi Cocoşul a bătut din 


di * aripi slobozind un „Cu — cu —ri—gu—uu!“. 
— Dar altceva nu ştii să spui? — l-a întrebat 


Căţeluşul. 
— Nu, numai ,„Cucurigu“* — a răspuns Cocoşul. 


Sase N Aso 

Căţeluşul s-a scărpinat cu laba de dinapoi, după ureche, şi a 
plecat acasă .. . 

Deodată, chiar lingă pridvor, cineva a zis: 

— Miau! 

„Aha, aici era!“ — şi-a zis Căţeluşul şi a început să scurme repede, 
lîngă pridvor, cu toate cele patru lăbuţe. 

Cînd s-a făcut groapa mare, de acolo a ţişnit un Şoricel mic, 
cenuşiu. 


— Tu ai spus „„Miau'*? — l-a întrebat cu asprime în glas Căţeluşul. 
— Ţi — ţi — ţi — a chiţăit Şoricelul. Cine a zis aşa? 


— Cineva a zis „Miau“ ... 
— Aproape? — a întrebat tremurînd Şoricelul. 
— Uite, chiar aici — a răspuns Căţeluşul. 


— Mi-e frică! Ţi — ţi — ţi! — a chiţăit Şoricelul şi a zbughit-o. 

Căţeluşul a căzut pe gînduri. 

Deodată, chiar lingă cuşca cîinelui, cineva a spus tare: 

— Miau! 

Căţeluşul a ocolit de trei ori, în fugă, cuşca dar n-a dat de 
nimeni. În cuşcă s-a mişcat cineva . ... 

„Aici era — şi-a zis Căţeluşul. Acum am să-l prind...“ S-a 
apropiat tiptil . . . 


I-a sărit însă în faţă un Dulău mare 
şi lăţos. 

— Mr —r—r—r!—a miriit 
Dulăul. 

— Eu...euvreausă ştiu... 

—Mr—r—r—r! 

— Dumneavoastră aţi spus... 
„Miau'*? — abia a îngăimat Căţeluşul, 
cu coada între picioare. 

— Eu?! Rizi de mine, Căţelule! 


Căţeluşul a luat-o la sănătoasa cât îl ţineau picioarele, spre grădină, 
Şi, acolo, s-a ascuns sub o tufă. 

Şi, deodată, chiar la urechea lui, cineva a spus: 

— Miau! 

Căţeluşul a scos capul de sub tufă şi, pe o floare, lingă nasul său, 
a văzut o Albină pufoasă. 

«lată deci, cine a zis „„Miau“!» — a gîndit Căţeluşul şi a vrut s-o 


înhaţe cu dinţii. 
— Bz — z— z— z — a biziit Albina şi l-a 


pişcat pe Căţeluş chiar de virful nasului. 
Căţeluşul a scheunat şi a rupt-o la fugă, 
iar Albina — după el! 


Zboară şi biziie: 
— Bz —z—z... te pişc! Bz—z—z... te pişc! A alergat 
Căţeluşul la iaz — şi . . . bildibic în apă! 

Cînd a scos capul din apă, Albina dispăruse. 

Şi, deodată, cineva a spus iar: 

— Miau! 

— Tu ai zis „Miau“? — l-a întrebat Căţeluşul pe un Peştişor care 
înota, aproape de el. 


Peştele n-a răspuns nimic, a dat din coadă şi dus a fost în adincul 
iazului. 


— Oac — oac — oac! — a izbucnit în ris o Broscuţă ce şedea pe 
o frunză de nufăr. Ce tu nu ştii că peştii nu vorbesc? 

— Atunci, poate tu ai spus „„Miau'? — a întrebat-o Căţeluşul 
pe Broscuţă. 


> săi 5 _... 


— Oac — oac — oac! — a ris din nou Broscuţa. Ce prostuţ eşti! 
Broaştele doar orăcăie. 
Şi s-a aruncat în apă. 

Căţeluşul a plecat acasă, ud, cu nasul umflat. Necăjit, s-a culcat 
pe covoraş, lingă canapea. Şi, deodată, a auzit: 
— Miau!!! 


To PP IPP e e 


Pe pervazul ferestrei şedea o Pisică, cu blana 


A sărit în sus. 

— Miau! — a zis Pisica. 

— Ham — ham — ham! — a început Căţelul să latre. Apoi şi-a 
amintit cum a miriit Dulăul lăţos şi a început să miriie şi el: 
„Mr—r—r—r!* 

Pisica s-a arcuit, a şuierat: „Ş—ş—ş!" 


A forăit: „Fir — fir!“ — şi a zbughit-o prin fereastră. 

Era undeva o buturugă veche, şi pe buturugă o căsuţă. 

lar în căsuţă locuiau Musculiţa, Broscuţa, Ariciul şi Cocoşelul- 
creastă de aur. 

Odată, au plecat cu toţii în pădure după flori şi ciuperci, 
după lemne şi fructe. 

Au mers ei prin pădure cît au mers şi au dat într-o poiană. 


Acolo: o căruţă goală. Goală-goală, dar şi neobişnuită — toate 
roţile sînt diferite: o roată este foarte mică, alta — ceva mai 
mărişoară, a treia — de mărime mijlocie, iar a patra — o roată 


cit toate zilele. 

Se vede treabă că demult stă căruţa acolo, de vreme ce 
cresc ciupercile sub ea. 

Stau locului Musculiţa, Broscuţa, Ariciul 
şi Cocoşelul, privesc şi se minunează. Dar 
iată că dintr-un tufiş sare un lepure şi ride. 

— A ta este căruța? — îl întreabă pe 
Iepure. 

— Nu, este căruţa Ursului. El a lucrat 
ce-a lucrat la ea, dar n-a terminat-o şi 
a lăsat-o. Şi de-atunci stă aici. 

— Haideţi să luăm căruţa acasă la noi, — a zis Ariciul. În 
gospodărie prinde bine. 

— Hai! — au răspuns ceilalţi. 

Au început să împingă căruţa, dar chip s-o urneşti din loc: 
roţile sînt de mărimi diferite. 

Au împins, au tot împins, degeaba! Căruţa ba se răsucea la 
dreapta, ba se lăsa la stinga. 

lar drumul este prost — cînd gropi, cînd muşuroaie. 

Iepurele ridea în hohote, se prăpădea de ris: 

— Cui să-i facă trebuinţă o asemenea căruţă care nu-i bună de 
nimic!? 


Au obosit cu toţii, dar nici s-o lase nu se-ndură — în gospodărie 
prinde ea bine la ceva. 


Tot Ariciul a descoperit soluţia: 
— Hai să luăm fiecare cîte o roată. 


— Hai! 
ME Au scos roţile şi le-au dus de-a dura 
— pînă acasă: Musculiţa — rotiţa cea mică, 
Ariciul — pe cea mai  mărişoară, 


Broscuţa — pe cea mijlocie ..... 
lar Cocoşul, cocoţat pe roata cea mai mare, o 
rostogoleşte cu picioarele, bate din aripi şi strigă: 
— Cu—cu—ri—gu—u! - 
Iepuraşul ride: 
— Ce ciudaţi 
diferite! 


sînt, să ducă acasă 


Toți 


În vremea asta, Musculiţa, 
Ariciul, Broscuţa şi Cocoşelul 
au ajuns cu roţile acasă şi se 
chibzuiesc ce să facă cu ele. 


— Eu ştiu ce să fac! — a 
spus Musculiţa şi luînd rotiţa 
cea mai mică a făcut din ea o 
furcă de tors. 


Şi Ariciul s-a dumirit: 
din două bețe, prinse cu 
meşteşug la roata lui, a 
ieşit o roabă. 

— Şi eu m-am gîndit 
la ceva — a spus 
Broscuţa; a  meşterit 
ce-a meşterit şi iată 
o roată, ceva mai mare, 
la fintină. Acum este 
mai uşor de scos apa. 

lar Cocoşelul a coborit roata mare în rîu, a meşterit pietrele 
şi a construit o moară. 

Toate roţile au prins bine la ceva în gospodărie: Musculiţa 
toarce lină, Broscuţa cară apă de la fintînă şi udă grădina de 
zarzavat, Ariciul aduce cu roaba, din pădure, ciuperci şi fructe, 
cară lemne. 


lar Cocoşelul macină făina. 

Odată a trecut pe la ei lepuraşul, să-i întrebe de sănătate. 
L-au primit ca pe un oaspete drag: 

Musculiţa i-a împletit mănuşi, 

Broscuţa l-a ospătat cu morcovi din grădină, 

Ariciul — cu ciuperci şi fructe, 

lar Cocoşelul — cu plăcinte şi brinzoaice. 


lepuraşul s-a ruşinat: 
— lertaţi-mă — le spuse el. Am ris de voi, dar acum înţeleg 
că în mîini pricepute şi roţile diferite devin folositoare. 


Boscuta, Puiul de găină, Şoricelul, Furnicuţa şi Buburuza 
au plecat la plimbare. 
Au ajuns la rîu. 


— Haideţi să ne scăldăm! — a zis Broscuţa şi s-a aruncat în apă. 

— Noi nu ştim să înotăm — au răspuns Puiul, Şoricelul, 
Furnicuţa şi Buburuza. 

— Oac — oac — oac! Oac — oac — oac! — a izbucnit în ris 
Broscuţa. La ce vă pricepeţi voi?! Şi s-a pus pe un ris de mai 
să-i dea lacrimile. 


Puiul, Şoricelul, Furnicuţa şi Buburuza s-au supărat şi 
s-au aşezat să chibzuiască. S-au gîndit ce s-au gîndit şi au găsit 
o soluţie. 07 


Puiul a adus o frunză. 


Şoricelul — o coajă de nucă. 


Furnicuţa a adus un pai. 


Iar Buburuza — un fir de aţă. 

Şi s-au pus pe treabă: au înfipt paiul în coaja de nucă, cu aţa au 
legat de cl frunza — şi gata corăbioara! 


Au împins apoi corăbioara pe apă, s-au urcat în ea şi — la drum! 

Broscuţa a scos capul din apă, să mai ridă puţin de ei, dar 
corăbioara plutea de-acum departe, în larg... Nici gind s-o mai 
ajungă! 

Ariciul mergea spre casă. Pe drum, l-a ajuns din urmă 
Iepurele, şi au pornit împreună. În doi drumul este de două 
ori mai scurt. 

Pînă acasă drumul fiind lung merg şi discută. 

Deodată, de-a curmezişul drumului, — un beţişor. 

Luat cu vorba, lepurele nu-l văzuse şi se împiedică de el, mai 
să cadă. 

— Ah, tul... — s-a supărat lepurele şi a lovit beţişorul cu 
piciorul, aruncîndu-l cît colo. 

Dar Ariciul a ridicat beţişorul, l-a pus pe umăr şi a alergat 
să-l ajungă din urmă pe lepure. 

Văzind la Arici beţişorul, Iepurele s-a mirat: 

— Ăsta nu-i un beţişor oarecare — a explicat Ariciul. Este 
un beţişor — năzdrăvan. 

Iepurele n-a zis nimic, doar a forăit înciudat. 


Au mers mai departe pînă ce-au ajuns la un riuleţ. 

Dintr-un salt lepurele a sărit pe malul celălalt şi a început 
să strige: 

— Hei, Cap Ţepos, aruncă betişorul, n-ai cum să ajungi 
cu el aici! 


Ariciul n-a zis nimic, s-a dat puţin înapoi, şi-a luat avînt, a 
înfipt din fugă beţişorul în mijlocul riuleţului şi dintr-un salt — 
iată-l pe celălalt mal, alături de Iepure, ca şi cum nimic nu s-ar 
fi întîmplat. 

De mirare, lepurele a rămas cu gura căscată: 

— Bravo ţie, deci ştii să sari! 

— Eu nu ştiu nicidecum să sar — a spus Ariciul, — m-a ajutat 
beţişorul cel năzdrăvan — peste toate — săritor. 

Au pornit mai departe. N-au mers mult şi s-au trezit la 
o mlaştină. 

Iepurele sare din muşuroi în muşuroi. Ariciul merge în spate 
şi cu beţişorul încearcă drumul. 

— Hei, Cap Ţepos, ce te tot tirăşti acolo? Probabil, beţişorul 
tău... 

Dar n-a apucat lepurele să termine ce-avea de spus, că a alunecat 
de pe un muşuroi şi s-a dus în smiîrc, pînă la urechi. Acum-acum 
va începe să-înghită apă şi se va îneca. 


Ariciul s-a căţărat pe muşuroi, cît mai aproape de lepure, 
şi-i strigă: 

— "Ţine-te de beţişor! Cît poţi de tare! 

lepurele s-a prins de beţişor. Ariciul s-a încordat din toate 
puterile şi l-a tras din mlaştină pe prietenul său. 


Cînd au ajuns pe loc uscat, 
lepurele îi zice Ariciului: 

— Îţi mulţumesc, Ariciule, că 
m-ai salvat! 

— Asta-i bună! Nu eu, ci 
beţişorul cel năzdrăvan — din 
necaz bun salvator. 


Au mers mai departe şi, chiar la marginea unei păduri mari, 
întunecate, au văzut jos, pe pămînt, un Puişor. Căzuse din cuib şi 
țipa jalnic, iar părinţii săi se roteau în zbor, pe deasupra lui, 
neştiind ce să facă. 

— Ajutor, ajutor! — ciripeau ei. 

Cuibul era foarte sus — greu să ajungi la el. Nici Ariciul, nici 
Iepurele nu ştiu să se caţere în copac. Dar o mînă de ajutor trebuie 
să dea. 


S-a gîndit din nou Ariciul cu folos. 

— Stai în picioare lingă copac, cu 
faţa spre el — a poruncit el lepurelui. 

lepurele a făcut precum i s-a spus. 
Acriciul a aşezat Puişorul pe capătul 
beţişorului, s-a urcat pe umerii lepurelui, 
a ridicat cât a putut de jos beţişorul, ajungînd 
chiar aproape de cuib. 

Puişorul a mai ciripit odată şi a sărit 
drept în cuib. 

Ce s-au mai bucurat tatăl şi mama lui! 
Zburau în jurul lepurelui şi Ariciului, 
ciripind: 

— Mulţumim, mulţumim, mulţumim! 

Iepurele îi spuse Ariciului. 

— Bravo, Ariciule! Bine gîndit! 

— Asta-i bună! Nu eu, ci beţişorul cel 
năzdrăvan — în sus — ridicător. 


Au intrat în pădure. Cu cît înaintează, cu atit 
pădurea este mai deasă, mai întunecoasă. 
lepuraşului i se face frică. Dar Ariciul nu se lasă: 
merge înainte şi cu beţişorul dă crengile la o parte. 

Dar deodată, de după un copac, le sare în faţă 
un lup, le închide calea şi miriic: 

— Stai! 

Iepurele şi Ariciul s-au oprit. 

Lupul îşi linge botul, clănţăne din dinţi şi zice: 

— Cu tine, Ariciule, n-am nici o treabă, eşti 
țepos, dar pe tine, Urechiatule, am să te înfulec cu 
blană cu tot! 


lepuraşul a început să tremure de frică, s-a făcut alb ca varul şi nu 
se mai poate clinti din loc, de parcă picioarele i-ar fi înfipte în 
pămînt. A închis ochii — acum o să-l înfulece lupul. 

Numai Ariciul nu s-a pierdut cu firea: a apucat zdravăn beţişorul 


şi din toate puterile l-a ars pe lup pe spinare. 

Lupul a urlat de durere, a făcut un 
salt înapoi, şi, pe-aci ţi-e drumul . . . 

Fugca de-i sfiriiau călciiele, fără să 
se uite în urma sa. 

— Îţi mulţumesc, Ariciule, m-ai sal- 
vat şi din gura Lupului! 

— Nu eu, ci beţişorul cel năzdrăvan — 
ce-loveşte — în — duşman, a răspuns 
Ariciul. 


Şi au pornit mai departe. Au trecut prin pădure şi au ieşit la drum 
deschis. Dar drumul este greu, tot în urcuş. 

Ariciul înaintează, sprijinindu-se în beţişor, dar bietul Iepure 
a rămas în urmă, mai să se prăbuşească de oboseală. 

Pînă acasă nu mai este mult, dar Iepurele nu mai poate să meargă. 

— Nu-i nimic — a zis Ariciul, — ţine-te de beţişorul meu. 

S-a prins lepurele de beţişor, iar Ariciul îl trage după el. 

Şi lepurelui i s-a părut că-i este parcă mai uşor să meargă. 

— Uite — zice el Ariciului — beţişorul — tău-năzdrăvan m-a 
ajutat şi de astă dată. 

Aşa l-a dus Ariciul pe Iepure pînă acasă, unde de multă vreme 
îl aşteaptă Iepuroaica şi lepuraşii.. 

Se bucură cu toţii de revedere, iar Iepurele îi spune Ariciului: 

— Ehei, dacă n-ar fi fost beţişorul tău fermecat, n-aş mai fi 
ajuns să-mi văd casa. 

Ride Ariciul şi îi răspunde: 

— Îţi dăruiesc ție acest beţişor, poate că ţi-o mai fi de folos. 

Iepurele însă s-a împotrivit: 

— Dar ce-o să faci tu fără beţişorul-ăsta-fermecat? 

— Nici o grijă — a răspuns Ariciul, — oricînd se poate găsi un 
beţişor, dar năzdrăvănia lui — şi a făcut semn spre frunte, — dar 
năzdrăvănia lui uite unde este! 

Acum lepurele a înţeles totul: 

— Adevărat ai grăit: important nu este beţişorul, ci mintea 
luminată şi sufletul bun! 


N 
e 
QR II 


Era toamna tirziu. Copacii se goliseră demult 
de frunze şi numai în virful unui măr sălbatic mai 
atîrna un măr, un singur măr. 

Tocmai în timpul ăsta, Iepurele, care alerga prin 
pădure, a văzut mărul. 

Dar cum să-l ia de acolo? Mărul este sus, nu poate 
să sară pină la el! 

— Crra-crra! 

Se uită Iepurele — într-un brad stă o Cioară 
ŞI ride. 

— Ei, Cioaro! — a strigat Iepurele. Rupe-mi 
mărul ăsta! 

Cioara a zburat din brad şi a rupt mărul. Numai 
că n-a reuşit să-l ţină în cioc, şi mărul a căzut. 


ARO, 


== Își mulţumesc, Cioaro! — a strigat Iepurele şi a dat să ridice 
mărul de jos, dar acesta, de parcă ar fi fost viu, a început deodată 
să sîsiie .. . şi a luat-o la fugă. 

Ce-o fi asta? 

Iepurele s-a speriat dar apoi a înţeles: mărul căzuse chiar pe un 
Arici, care, făcut ghem, dormea sub pom. 

Ariciul, buimac de somn, a sărit în sus şi s-a pus pe fugă, cu mărul 
înfipt în ţepii lui. 

— Stai, stai! — strigă Iepurele. Unde fugi cu mărul meu? 


Ariciul se opreşte şi zice: 

— Ăsta-i mărul meu. A căzut, iar eu l-am prins. 

Iepurele s-a repezit la Arici: 

— Să-mi dai chiar acum mărul! Eu l-am găsit! 

S-a apropiat în zbor Cioara. 

— Degeaba vă certaţi — zice, — ăsta este mărul meu, eu l-am 


rupt din pom. 

Nu se pot înţelege în nici un chip, fiecare strigă: 

— Este mărul meu! 

Ţipete, mare gălăgie în toată pădurea. 

Şi harţa începe: Cioara îl loveşte pe Arici cu ciocul în nas, Ariciul 
îl înţeapă pe Iepure cu ţepii, iar Iepurele o loveşte pe Cioară cu 
laba ... 


Dar iată că apare Ursul care mormăie supărat: 

— Ce s-a întimplat? Ce-i cu gălăpia asta? 

Toţi se reped spre el: 

— Tu, Moş Martine, eşti cel mai mare şi mai inteligent în pădure. 
Fă-ne judecată dreaptă. Cui vei crede de cuviinţă că i se cuvine mărul, 
al lui să fie. 

Şi i-au povestit Ursului toate cîte s-au petrecut. 

A  chibzuit Ursul ce-a 
chibzuit, s-a scărpinat după 
ureche şi a întrebat: 


— Cine a descoperit 
mărul? 
— Eu! — a spus lepurele. 


— Dar cine l-a rupt din 
pom? 

— Fireşte că eu! — a cîrîit 
Cioara. 


— Bun! Şi cine l-a prins? 
— Eu l-am prins! — a 
chiţăit Ariciul. 


— lată ce este, — a fost de părere Ursul, — voi toţi aveţi 
dreptate, şi de aceea fiecare din voi are dreptul să primească mărul . . .. 

— Da, dar nu-i decît un singur măr! — au sărit cu gura Ariciul, 
Iepurele şi Cioara. 

— Împărţiţi mărul în părţi egale şi fiecare să ia cîte o bucăţică. 

Toţi au izbucnit într-un glas: 

— Cum de nu ne-a venit ideea asta mai înainte?! 

Ariciul a luat mărul şi l-a împărţit în patru părţi. 

O bucăţică a dat-o lepurelui: 

— Asta ţie, Iepure, pentru că tu ai văzut primul mărul. 

A doua bucăţică a dat-o Ciorii: 

— Asta ţie, Cioaro, fiindcă tu ai rupt mărul din pom. 

A treia bucăţică Ariciul şi-a pus-o deoparte pentru sinc: 

— Asta mie, întrucât eu am prins mărul. 

Pe cea de-a patra bucăţică Ariciul i-a pus-o Ursului în labă: 

— lar asta ţie, Moş Martine... 

— Dar de ce mie? — s-a mirat Ursul. 

— Tocmai pentru că tu ne-ai împăcat şi ne-ai învăţat să gîndim! 

Şi fiecare şi-a mîncat bucăţica sa de măr şi toţi au rămas mulţumiţi 
că Ursul a făcut o judecată dreaptă şi nu a nedreptăţit pe nimeni. 


DD) | 

Pe masa lui Sănducu se afla un creion. 
Odată, cînd Sănducu dormea, pe masă s-a urcat un Şoricel. 
A văzut creionul, l-a înhăţat şi l-a tîrît în vizuina sa. 


— Dă-mi drumul, te rog, — s-a rugat Creionul. Ce nevoie ai de 
mine? Sînt de lemn şi nu mă poţi mînca. 

— Am să te rod! — a zis Şoricelul. Mă mănîncă dinţii şi trebuie 
să rod tot timpul ceva. Uite aşa! — Şi Şoricelul l-a muşcat dureros 
pe Creion. 

— Au-u, — a ţipat Creionul. Dacă-i aşa, 
lasă-mă să mai desenez pentru cea din urmă 
oară ceva, apoi faci ce vrei cu mine. 


— Fie! — s-a învoit Şoricelul — desenează! Dar apoi, oricum, 
am să te rod bucățele, bucățele. 

A oftat adînc Creionul şi a desenat un cerc. 
— Asta-i brînză? — a întrebat Şoricelul. 


— Poate fi şi brînză — a zis Creionul, şi a 
cerculeţe mai mici. 
— Da, sigur că-i brinză, iar astea sînt găurile din ea — şi-a dat 
cu părerea Şoricelul. 
100 


— Pot fi şi găuri — a zis Creionul, şi a mai desenat încă un 
cerc mare. 


— Ăsta-i un măr! — a strigat Şoricelul. 
— Poate fi şi un măr — a răspuns Creionul, şi a mai desenat 
cîteva cerculeţe, uite aşa: alungite. 

— Ştiu, ăştia sînt cîrnăciori! — a început să chiţăie Şoricelul, 
lingîndu-sc pe bot. Hai, isprăveşte mai repede, mă mănîncă îngrozitor 
dinţii. 


— Aşteaptă o clipă — a zis Creionul. 

Şi, cînd a început să deseneze aceste unghiuri, , Soricelul a 
început să ţipe: 

— Asta seamănă cu o pi . . . Stai! Nu mai desena! 

Dar Creionul desenase deja mustăţile 
lungi... 

— Dar asta-i o adevărată pisică! — 
a chiţăit Şoricelul înspăimîntat. Ajutor! — 
şi s-a năpustit în vizuina sa. 

De atunci, Şoricelul n-a mai scos capul 
de acolo. 

lar Creionul lui Sănducu mai trăiesţe şi astăzi, numai că a rămas 
mic, mic de tot. 

Încercaţi să desenaţi şi voi, copii, cu creionul vostru o pisică 
— spaima şoriceilor. 


Sinducu a desenat un Cocoş, dar a uitat să-l coloreze. A plecat 
Cocoşul la plimbare. 
— De ce umbli aşa necolorat? — s-a mirat Cîinele. 


Cocoşul şi-a luat seama în oglinda apei. Şi a văzut că, într-adevăr, 
Cîinele avea dreptate. 

— Nu te necăji — i-a spus Ciinele, — du-te la culori; ele te 
vor ajuta. 


Cocoşul ajunge la Culori şi le roagă: 
— Culorilor, Culorilor, ajutaţi-mă! 

Culoarea Albastră — i-a colorat coada. 

Cea Verde — aripile. 


Cea Galbenă — pieptul. 


109 


— lată, acum eşti un adevărat Cocoş! — a spus Cîinele. 

Coloraţi şi voi, copii, acest Cocoş. Dar nu uitaţi să colorați şi 
puişorul — el este gălbior. 


LII 


 Pigiea,. 
'MOFTUROASĂ 


O Fetiţă şedea la masă şi desena. 

Deodată s-a apropiat o Pisică vărgată şi a început să privească ce 
face Fetiţa. 

— Ce faci aici? — a întrebat-o 
Pisica curioasă. 

— Desenez o căsuţă pentru 
tine — a spus Fetiţa. Priveşte: aici 
e acoperişul, aici coşul de fum, iar 
aici este uşa . .. 

— Dar ce-am să fac eu acolo? 

— Vei face focul în sobă şi vei 
fierbe grişul. 


Şi Fetiţa a desenat tumul care iese 
pe coşul căsuţei. 

— Dar unde-i fereastra? Doar 
pisica sare pe gcam! 


— lată şi fereastra. Una, două, ie | 
trei, patru... — a zis Fetiţa şi a A NIZ — 
desenat patru ferestre. 

— Dar unde mă voi plimba? 


— lată, pe aici! Vi 


Fetiţa a desenat un gard în jurul IP, zeita 
casei. 

— Asta o să fie grădina — a spus ea. 

Pisica s-a uitat şi a forăit: 

— Ce grădină mai e şi asta? Nu este 
nimicînea!... 


— Aşteaptă — a spus Fetiţa. lată şi 
un strat de flori, un măr cu mere în el, 
iar aici grădina de zarzavat: aici cresc 
MoOrcovIi, Varză . .. 

— Varză! — s-a bosumflat Pisica. 
Dar unde o să pescuiesc? 


— Ie BICI a 
Şi Fetiţa a desenat un iaz, iar în iaz nişte 


7 peştişori. 
7 — Aşa e bine... Dar păsărele vor fi? — 
a întrebat Pisica curioasă — mie îmi plac 


păsărelele. 


— Vor fi. lată ai o păină, şi un cocoş,... 0 gâscă şi iată şi trei 
puişori de găină... 

La vederea lor, Pisica s-a lins pe bot, a sforăit cu plăcere şi a 
întrebat încetişor: 
— Dar... dar şoricei vor fi acolo. . . în căsuţă? 
— Nu, şoareci nu vor fi. 
— Dar cine-mi va păzi căsuţa? 


— O va pazi ... Fetiţa a 
desenat o cuşcă. O va păzi, iată: 
Azorel! 

Pisica a început să-şi  mişte 
coada şi nu ştiu de ce i s-a zbirlit 
blana. 


— Nu-mi place căsuţa ta — a zis Pisica. 
Nu vreau să locuiesc acolo! .... 

Şi a plecat de parcă ar fi supărat-o cineva. 

Poftim de vezi ce Pisică mofturoasă! 


S-au uitat azi dimineaţa 
copiii în calendar şi au văzut că 
în el mai rămăsese o singură filă. 


Miine este Anul Nou! Miine este Pomul de iarnă! Jucăriile vor fi 
gata, dar nu au brad. Copiii au hotărît să-i scrie lui Moş Gerilă să le 
trimită un brad din codru, — cel mai bogat în ramuri şi cel mai 
frumos brad. 


Au scris copiii această scrisoare şi au alergat în curte să facă 
Omul de Zăpadă. n 

Munceau uniţi: unul stringea 
zăpada, altul rostogolea bulgării 
mari... 

I-au aşezat Omului de Zăpadă 
pe cap o găleată veche, i-au făcut 
ochii din cărbuni, iar în loc de nas 
I-au pus un Morcov. 

A ieşit un Om de Zăpadă — 
poştaş grozav! 


Copiii i-au dat scrisoarea şi i-au spus: 


Omulej, Om de Zăpadă, 
Brav poştaş de nea, 
lute-n codrul des aleargă 
Ca să duci scrisoarea. 


Va primi-o Moş Gerilă — 
Va găsi-n pădure bradul 


Cu atit de multe ramuri 

Şi de ace verzi, ca nimeni altul. 
S-aduci bradul brazilor 
Tuturor copiilor! 


= - -- Fa „ 

S-a lăsat seara, copiii au plecat acasă, iar Omul de Zăpadă 
îşi zice: 

— Mi s-a dat o sarcină! Încotro s-o apuc? 


— la-mă cu tine! — i-a zis deodată căţeluşul Azorel. — Te voi 
ajuta să găseşti drumul. 


— Ai dreptate, în doi este mai plăcut! — i-a răspuns bucuros 
Omul de Zăpadă. O să ne aperi, pe mine şi scrisoarea, şi o să ţii minte 
drumul. 

Omul de Zăpadă şi Azorel şi în cele din urm 


Au mers cale lungă 
au ajuns într-un codru mare, mare . .. 

Le-a ieşit în cale un lepure. 
— Spune-ne, unde locuieşte Moş Gerilă? — l-a întrebat Omul de 
Zăpadă. 


Da 


lar Azorel latră: „Ham“, „ham“! — şi fugi şi el după Iepure. 
Omul de Zăpadă s-a întristat: 

— Se vede treaba că voi merge mai departe de unul singur. 

Deodată s-a stîrnit viscolul; vălătuci de zăpadă şuierau prin 
văzduh . .. 


S-a cutremurat Omul de Zăpadă şi .. . s-a destrămat. Pe zăpadă 
au rămas numai găleata, scrisoarea şi morcovul. 


Vulpea, reaua, s-a întors în goană: 
— Unde-i cel ce m-a împiedicat să-l prind pe Iepure? 
Ia seama: nimeni! Numai scrisoarea căzută pe zăpadă. A înhăţat 
scrisoarea şi pe-aci ţi-e drumul. 

PE S-a întors şi Azorel: 
— Unde o fi Omul de Zăpadă? 


A dispărut. 

In timpul ăsta, Vulpea dă nas în nas 
A cu Lupul. 
/ N iri, ai 
N — Ce-ai acolo, cumătră? — miriie 
= Lupul. Hai să împărţim pe din două! 

at Se APERE — Nu vreau să împart cu nimeni, 
- — - “ . - . . . 
ge d lasă că-mi prinde bine mie — a zis 


i. 2 tă h În Vulpea şi a luat-o la sănătoasa. 
| Lupul, după ea. 


lar Coțofana curioasă îi urmăreşte din zbor. 

Azorel a plins dar iepurii i-au spus: 
— Aşa-ţie trebuie: să nu ne fugăreşti, să nu ne sperii! . .. 


— Nu vă voi mai speria, nu vă voi mai fugări — a spus Azorel şi 
s-a pus mai tare pe plins. 


— Nu plinge, o să te ajutăm — i-au zis iepurii. 
— Iar noi o să-i ajutăm pe iepuri — au sărit şi veveriţele. 

Şi iepurii au început să construiască Omul de Zăpadă, iar 
veveriţele îi ajutau: băteau zăpada cu lăbuţele şi o netezeau cu 
codiţele. 

l-au aşezat din nou găleata 
pe cap, i-au făcut ochii din 
cărbuni, iar în loc de nas i-au 


DR pus morcovul. 
AN A e > — Vă mulţumesc că m-aţi 
"N 4] refăcut — a spus Omul de 


Zăpadă. Dar acum ajutaţi-mă 
să-l găsesc pe Moş Gerilă. 


L-au condus la Urs. Ursul 

dormea în birlog. L-au trezit. 
Omul de Zăpadă i-a povestit 

cum l-au trimis copiii cu o scrisoare 
la Moş Gerilă. 

— Scrisoarea? — mormăie 
Ursul. Unde este? 

Au tot căutat, dar scrisoarea 
nicăieri! 


— Fără scrisoare, Moş Gerilă n-o să 
vă dea bradul — a zis Ursul. Mai bine 
întoarceţi-vă acasă, cu o să vă ajut să 
ieşiţi din pădure. 

Deodată, te miri de unde, vine în 
zbor Coțofana, țipînd: 

— lată scrisoarea! lată scrisoarea! 

Şi Coțofana a istorisit cum a dat de 
scrisoare. 


ŞI iată cum a fost. 

Omul de Zăpadă se grăbeşte, 
se frămîntă şi ba se împiedică de 
cîte un dimb, ba cade în vreo 
groapă, ba se agaţă de vreun ciot. 


Noroc cu Ursul, că altfel Omul de Zăpadă s-ar fi sfărimat din nou. 

În cele din urmă au ajuns la Moş 
Gerilă. 
Moş Gerilă a citit scrisoarea şi a zis: 
— Ei, dar de ce-aţi venit aşa tirziu? 
N-o să mai izbuteşti, Omule de Zăpadă, 
să le duci copiilor bradul de Anul Nou. 


Toţi au sărit să-i ia apărarea Omului de Zăpadă, povestind ce i 
s-a întîmplat. Moş Gerilă i-a dat atunci sania sa, iar Omul de Zăpadă 
a pornit degrabă cu bradul la copii. 


Ursul s-a întors acasă, să-şi continuie somnul pînă în primăvară. 

Dimineaţa, Omul de Zăpadă se afla tot pe vechiu-i loc, dar în 
braţe ţinea acum, în loc de scrisoare, un brad. 

CE ÎN 
TIR Ve 
MAI 

ESTE ȘI ASTA? 


Era odată un Giscan. 

Şi era el tare prostănac şi invidios. 

Pizmuia pe toată lumea, se certa cu oricine 
şi la toţi se răstea... ceilalţi dădeau din cap 
şi ziceau: 

— Zi-i Giscan şi, lasă-l! . . . 

Odată, Giscanul a văzut la iaz o Lebădă. 

Şi i-a plăcut gâtul lung al lebedei. 

„Uite — îşi zice el — să am un git ca ăsta!“ 

Şi o rugă pe Lebădă: 

— Hai să facem schimb. Îţi dau gâtul meu, 
mi-l dai pe-al tău. 

A stat Lebăda o clipă pe gînduri şi s-a învoit. 

Au făcut schimbul. 

Merge Giscanul cu gitul lung de lebădă şi nu ştie cum să-l poarte. 
Ba îl răsuceşte, ba îl lungeşte, ba îl face colac — oricum tot îl 
stînjeneşte. 

Un Pelican l-a văzut şi a început să ridă: 

— Tu — zice — nu eşti nici Giscan, nici Lebădă! Ho-ho-ho! 

Giscanul s-a supărat, a dat 
să sîsiie, dar a băgat de seamă 
ciocul cu un sac mare al pelicanului. 

„Uite un aşa plisc cu sac mare 
să am!“ — a gîndit Gîscanul. 

Şi-i zise Pelicanului: 

— Hai să facem schimb: îţi 
dau pliscul meu roşu, îmi dai 
pliscul tău cu sac. 

A rîs Pelicanul, dar s-a învoit. 

Au făcut schimbul. 


Giîscanului îi plăcea să facă astfel de schimburi. 
Cu Cocorul, Giîscanul a schimbat picioarele: şi-a dat picioarele 
cu labele sale late şi a primit picioarele subţiri ale cocorului. 

Cu Cioara şi-a schimbat aripile sale mari, albe cu aripile ei mici 
şi negre. 

l-a trebuit apoi Giîscanului 
mult timp pentru a-l convinge pe 
Păun să-şi schimbe coada viu 
colorată cu o coadă în trei pene . ... 

Dar l-a convins. 


lar Cocoşul, fire bună, i-a 
dăruit  Giscanului creasta şi 
bărbia sa, iar prin înţelegere şi 
„Ccucurigu“ ... 

Acum Giscanul nu mai semăna 
cu nici o pasăre. 


Giscanul păşeşte pe picioarele-i de cocor, dă fără rost din aripile-i 
de cioară, şi îşi răsuceşte în toate părţile gîtul de lebădă. 

În cale, îi iese un cîrd de gâşte. 

— Ga-ga-ga! Ce pasăre mai este şi asta? — se miră ele. 

— Sint Giscan! — a strigat Giscanul, bătînd din aripile de 
cioară, întinzîndu-şi gîtul de lebădă şi slobozind cât îl ținea gitul de 
pelican un „,Cu-cu-ri-gu-u!*. Eu sînt cel mai grozav! 

— Fie, dacă eşti giscan, hai cu noi! — i-au zis gâştele. 


Au plecat giştele la pajişte, 
iar Giscanul, cu ele. 

Toate giştele ciugulesc iarbă, 
numai Giscanul tot plescăie din 
pliscul său cu sac, dar nu poate 
de fel să ciugulească şi el. 


Au plecat giştele la iaz să se 
scalde, Giscanul — cu ele. 

Toate giştele înoată în iaz, numai 
Giscanul aleargă pe mal, că picioarele 
de cocor nici gînd să-l ajute să înoate. 
Rid giştele: 

— Ga-ga-ga! 
EI Ie răspunde: 
— Cu-cu-ri-gu! 


Au ieşit giştele pe mal, dar aici, te miri 
de unde, apare Vulpea! 

Giştele au dat un țipăt şi şi-au luat 
zborul. 

Numai Giîscanul a rămas de unul 
singur — aripile de cioară nu-l ajută să-şi 
ia zborul. Aleargă el pe picioarele de 
cocor, dar coada de păun i se încurcă în 
stufăriş . .. 


Vulpea îl înhaţă de gâtul lung 
de lebădă şi pe-aci ţi-e drumul... 
Văzind gîştele una ca asta, s-au 
prăvălit în zbor şi ia-o la scărmănat 
pe Vulpe cu ciocurile. 
Vulpea a lăsat Giîscanul şi-a dat 
bir cu fugiţii. 


— Vă mulţumesc, giştelor, că m-aţi salvat! — le-a zis Giscanul. 
De acum ştiu ce-am de făcut. 

A mers la Lebădă şi i-a înapoiat gitul lung, Pelicanului i-a înapoiat 
pliscul cu sac mare, Cocorului — picioarele subţiri, Ciorii — aripile 
negre, Păunului — coada viu colorată ca un evantai. 

lar Cocoşului, fire bună, creasta, bărbia, şi „cucurigu“. 

Şi Giscanul a devenit un giscan ca toţi ceilalţi. 

Numai că acum este inteligent şi nu mai invidiază pe nimeni. 
Şi-am încălecat pe-o roată 

Şi v-am spus povestea Giscanului 

Toată! 

MOȘ MARTIN 


A intrat ursul la iepure în grădină şi întreabă: 

- Ce mai faci iepuraşule? 

- lată, scot morcovi, moş Martine. 

- Dar sunt buni morcovii? 

- Buni, moş Martine, numai că trebuie scoşi din pământ. 

- Şi mie-mi trebuiesc morcovi, - a spus ursul, - 
şi chiar rezerve pentru iarnă ... 

- Pentru sănătatea ta, moş Martine! la câţi vrei! 

A scuipat ursul în labe şi s-a apucat să scoată morcovi, astfel 
că sărea țărâna în toate parțile... 


161 


162 


A 


Deodată a sosit ariciul şi un morcov i-a ajuns direct în cap şi i s-a 
înfipt în ţepi. 

- Câtă neruşinare! - a strigat ariciul. — Ce se întâmplă aici? 

- Scoatem morcovi! — a strigat ursul. — Dar tu încotro mergi, 
Cap Tepos?! 

- Eu merg în pădure, după vreascuri şi hribi albi! 


- lată, hribi — e o idee bună! — s-a bucurat ursul. — Mie îmi trebuiesc 
rezerve pentru iarnă. Mergem după vreascuri şi după hribi albi! 
- Moş Martine, — a spus iepurele, - cum stăm cu morcovii? 


- Morcovi, morcovi ... — a mârâit ursul. — 
>) — Tosa mănâncă singur, că mie îmi plac hribii albi! 
Şi a plecat după arici în pădure. 

Merge ariciul prin pădure, să adune hribi şi îi pune în ţepi, însă 
neîndemânaticul urs mai mult îi calcă. 

Veveriţa din copac îi strigă: 

- Ce faci Moş Martine, rupi totul în calea ta? 

- lată, culeg hribi — îmi fac rezerve pentru iarnă, - 
răspunse ursul! 


- Ce faci tu cu ciupercile alea? - murmură veverița, - mai bine 
încearcă nuci, alune. 

A cerut ursul nuci, şi i-a plăcut foarte mult. 

- lată, asta-i treabă bună! Eu le voi culege imediat, dintr-o 
mişcare. laca aşa! 

A apucat ursul cu labele o tufă întreagă plină cu alune coapte, 
a smuls-o din pământ şi a pus-o în spinare. Văzându-l ariciul, 
a hotărât să se descurce singur. 

Apoi ursul s-a întâlnit cu pisica cu undiţele. 

- Incotro te duci, pisico? — a oprit-o ursul. 

- La pescuit, Moş Martine. Vreau să le duc pisicuţelor 
peşte prins cu undița. 

- Peşte? Da mie îmi place peştele, zise ursul 
apropiindu-se. — Imi place să am peşte de rezervă 
pentru iarnă. 

- Păi atunci să mergem! Eu am o undiţă de rezervă, - 
spuse pisica. 


Şi porniră la pescuit! 

Deodată pisica întreabă: 

- Stai! Dar ce facem cu nucile şi alunele tale, Moş Martine? 

- Ce nuci, ce alune! ... Mărunţişuri. Hai mai repede să prindem 
peşte, mie îmi trebuie mult pentru iarnă. 

Au sosit la râu. 

Numai ce au aruncat undiţele — că s-au trezit cu vulpea lângă ei! 

[i spune ursului, râzându-i în nas: 

- Te ocupi cu lucruri mărunte, Moş Martine. 

- Cum adică lucruri mărunte? - s-a supărat ursul. - Mie-mi 
trebuie rezerve de peşte pentru iarnă. 

- Şi crezi că vei prinde mult peşte? 

- Şi ce-i aşa plăcut ca toată iarna să ronţăi peşte? Mai bine îţi 
propun să faci altă treabă. Toată iarna ai să-mi mulțumeşti. 

- Şi care-i treaba asta? - a întrebat ursul. 

- Păi, hai în sat să aducem găini şi rațe. 

- Găini? Raţe? Hai mai repede! - s-a bucurat ursul şi a 
aruncat undiţa. 


- Moş Martine, uite ai prins un peşte! - 
strigă pisica. 

- Nu-mi mai trebuie peşte. Mă duc după găini, - 
a mormăit ursul şi a plecat după vulpe. 

Când s-a întunecat, ursul şi vulpea au pornit către sat după păsări. 
Vulpea a dat la o parte o scândură de gard şi i-a spus încet: 

- Tu, Moş Martine, stai de pază aici, iar eu îţi aduc găini şi 
rațe, câte vei dori. 


- Lasă, - spuse ursul, - numai să vii 
repede şi adu-mi cât mai multe. Mie îmi 
trebuie rezerve multe pentru iarnă. 

Merge ursul, de-a lungul gardului, 
uitându-se încoace şi încolo .. 

Ascultând cu urechile ciulite, dar nu a 
trebuit mult să facă de pază. Câinii satului, 
ce făceau de pază, s-au repezit la el din 
toate părțile, lătrând la el în cor, gata să-l 
muşte! 

A uita ursul de găini, de rațe, de vulpea şireată 
şi a luat-o la fugă, cât îl ţinea picioarele ... 

Câinii, au luat-o cu toţi, după urs. Aşa l-au 
fugărit pe bietul urs până în pădure. 

În timpul acesta, vulpea cu toată prada a ieşit, 
cât ai clipi, din coteţul de păsări şi pe-aci ţi-e 
drumul, cumătră! 

A doua zi dimineaţă, ursul stătea sub un copac şi gemea... 
Un şoricel văzându-l pe urs se opreşte. 
- Ce-i cu tine Moş Martine? 


- Ce să fie, iată câinii ... leri, o clipă numai şi era gata să-mi ia 
şi pielea de pe mine. 

- Câinii? Asta nu-i bine, - a glăsuit şoricelul. 

- Eu am vrut, înţelegi, să-mi fac rezerve pentru iarnă ... 

- Rezerve — asta-i bine, - spuse şoricelul. 

- Eu şi morcovi am scos, şi ciuperci am cules, şi nuci am 
strâns, şi peşte am prins, după găini m-am dus ... 

- Ai fost şi după găini? Asta nu e rău, - glăsui şorocelul. 

- Totul am făcut, şi iată-mă, am rămas, cu labele goale ... 

- Ce-i de făcut acum, ce vei face, Moş Martine? - 
a întrebat şoricelul. 

- Nu mai pot face nimic, - spuse ursul. Iarna vine. Privesc la 
bârlog, până la primăvară îmi voi suge labele ... 

- Ei, Moş Martine! ... - spuse şoricelul. Ar fi vrut să mai spună 
ceva, dar a dat numai cu laba, a oftat şi a fugit mai departe. 

Dar ce ai putea să-i mai spui? 

Motanul pescar 


A plecat, odată motanul la pescuit la maginea pădurii şi a 
întâlnit o vulpe. 

Ridicând vulpea coada, i-a vorbit cu glas mieros: 

- Bună ziua, motanule! Ce faci, te pregăteşti să prinzi peşte? 

- Da, iată că mă duc să prind peşte pentru puişorii mei. 

Vulpea lăsă ochii în jos şi întrebă încet: 

- Imi dai şi mie un peşte? M-am săturat de găini şi rațe ... 

A râs motanul: 

- Aşa va fi. Primul peşte ţi-l dau ţie. 

- Deja nu ştiu cum să-ți mulțumesc. 

- Lasă, lasă. 

Motanul o porni mai departe, iar vulpea alergând după ea, 
vorbea în şoaptă: 

- Primul peşte este al meu, primul peşte este al meu... 

Abia au ieşit din pădurea deasă că se şi întâlniră cu un lup mare, 
gri şi zburlit. 

- Salut, frăţioare! - zise lupul. - La pescuit te duci? 

- Da, iată că vreau să-mi hrănesc puişorii ... 

- Dar mie, ... îmi dai şi mie măcar un peşte frățioare? M-am 

săturat de oi şi capre ... 

Râse motanul: 

- Bine, bine. Primul peşte îl dăm vulpii, iar al doilea ţie! 

- Bravo, frățioare! Mulţumesc! 

- Lasă, lasă ... 


Şi toţi au plecat mai departe, către râu. Merge motanul prin 
pădure, după el vulpea țopăia şi zicea în sinea ei: «primul 
peşte este al meu, primul peşte este al meu!», iar în urma lor, 
lupul mârâia: «al doilea este al meu, al doilea este al meu ...»! 

Deodată apare şi ursul din pădure. 

Văzând motanul cu undiţa, începu să mormăie: 

- Ei, fiule! Ce faci — mergi să prinzi peşte? 

- lată vreau să prind pentru puişorii mei ... 

- Ascultă, fiule, nu-i dai şi bătrânului tău urs un peşte? 
Să ştii că mie îmi place peştele foarte mult. M-am 
săturat de boii şi vacile cu copite şi coarne... 

Motanul a râs pe sub mustăţi şi i-a spus: 

- Primul peşte i l-am promis vulpii, al doilea lupului, iar al 
treilea peşte va fi al tău. 

- Fie şi al treilea, numai să fie cel mai mare! 

- De acord. 

Şi au plecat mai departe către râu. 

In frunte mergea motanul, după el țopăia vulpea, apoi venea 
lupul, iar la urmă, legănându-se, mormăia ursul. 

- Primul este al meu! - şoptea vulpea. 

- Dar al doilea va fi al meu ... mârâia lupul. 

- lar al treilea, iată va fi al meu, mormăia ursul. 

Astfel au ajuns cu toții la râu. 

Motanul a pregătit un sac, alături a aşezat o găleată, a luat, 
apoi, undiţa s-o pregătească. 

Vulpea, lupul şi ursul s-au aşezat în tufiş şi-şi aşteptau fiecare 
porția de peşte promisă. 

A pregătit motanul undiţa, a pus o râmă în cârlig şi l-a aruncat 
în apă, apoi s-a pus pe aşteptat. 


Prietenii din tufiş, nemişcaţi, priveau cu atenţie. Aşteptau. 
Vulpea şopteşte: 
- Hai, prinde-te peşte, şi mare şi mic ... 
Şi deodată undiţa se mişcă. 
Vulpea tresări: 
- Ah, peştele meu se zbate! 
Prada prinsă a început să se zbată, să sară, stropind apa 
în toate părţile ... 

- Ţine-l, ţine-l! Scoate-mi peştele! - a strigat vulpea. 
Motanul speriindu-se, a încercat să-l prindă, însă 
peştele argintiu a scăpat fugind sub apă. 

- A scăpat! - a strigat lupul. S-a grăbit, nechibzuitul, 
ridicându-se ... Hai, acuma e rândul meu! De data asta nu 
va scăpa! pt 

A pus motanul un cârlig nou cu o râmă şi a aruncat din ... 
nou undiţa. 

Işi freacă lupul labele şi zice: 

- Hai, prinde-te peşte, mare, cât mai mare ... Prinde-te ... 

Exact atunci un peşte se plimba în jurul momeli. 
Motanul a întins laba, încercând să-l prindă în ghiare ... 

- Nu mişca! - spuse lupul. Lasă peştele să se prindă 
mai bine. 
Motanul se opri aşteptând să se prindă prada în cârlig. 

- lată, trage acum! - porunci lupul. 
Motanul trase undița dar scoase cârligul fără peşte şi fără râmă. 
- Mai aşteptăm, - a spus vulpea. - Peştele tău a mâncat toată râma! 
Motanul puse o nouă râmă în cârlig şi a treia oară a aruncat undița. 
- Hei, acum linişte! - mormăi ursul. - Dacă-mi speriaţi 

peştele, n-o să vedeţi nimic! ... lată peştele!!! 

Trage motanul undiţa, firul era întins gata, gata să se rupă. ... 
- Ho, ho, se bucură ursul. Asta este al meu şi s-a dovedit a fi 
cel mai mare! 

în: Motanul, abia, abia se ținea pe mal, trăgând peştele şi 
încercând să-l scoată afară. 


lată că din apă, se arătă o mutră mustăcioasă şi ciudată ... 

lată un somn! 

- Eu sunt prima, ăsta-i al meu! ... Nu vi-l dau!!! - şi deodată 
vulpea se aruncă în apă. 

- Nuuuu, vulpeo ... va fi al meu! - a strigat lupul şi s-a aruncat 
după vulpe în apă. ——— 

Ursul de pe mal, strigă cât îl ţine gura: 
- Hoţilor! ... Tâlharilor! ... 
Dar în apă se ducea deja o luptă: lupul şi vulpea îşi luau 
peştele unul de la altul. 
Ursul nu se mai gândeşte mult şi sare şi el în apă. 
Apă din râu ca într-un vas fierbe. Din când în când se vede 
când capul vulpei, când al lupului, când al ursului. De ce se luptau? - 
nu se ştie. Peştele demult fugise. 
A râs pisica pe sub mustăţi, a luat undiţa şi a plecat în alt 
loc să prindă peşte, unde-i mai linişte şi mai comod de pescuit. 

Sacul cu mere 


Merge iepurele cu un sac în pădure, să caute hribi şi fructe 
pentru iepuraşii lui, dar ca în ciudă, nu găsi nici ciuperci, nici 
hribi şi nici fructe. 

Când, deodată în mijlocul câmpiei verzi, văzu un măr sălbatic, 
plin de mere rumene în el şi sub el. După ce se gândi ce să facă, a 
deschis sacul şi a început să culeagă până ce l-a umplut cu mere. 

O cioară zbură pe o creangă şi începu să strige: 

- Cra, cra, neruşinare, nu ai mai lăsat nici un măr pentru cei 
care vor mai poposi pe aici! 

- În zadar strigi, îi spuse iepurele, aici sunt mere pentru o 
pădure întreagă. Dar acasă iepuraşii mei sunt flămânzi. 

A luat iepurele sacul plin cu mere. Sacul, însă, era prea greu - 
nu-l putea ridica. Cu mare greutate l-a cărat iepurele pe cărarea 
îngustă din pădure. 

Şi deodată capul i se lovi de ceva moale. Ridică, iepurele, capul 
şi vede înaintea lui un urs. 

- Ce ai tu în sac? - întrebă ursul. 2 ij 

Iepurele îşi veni în fire, a deschis | | 
sacul şi-i spuse: 

- lată ... mere ... serveşte-te, Moş Martine! 

Ursul încearcă un măr. 


- Se face răcoare, a zis ursul, luă cât o 
sacoşă de mere şi plecă în drumul lui. 
Iepurele o porni, şi el, spre casă. 


Merge iepurele prin pădure şi din toate părţile fug către el 
veverițele şi-i spun in cor: 

- Dragă iepuraşule, dă-ne şi nouă câteva mere! 

Ce putea face iepurele, a fost nevoit din nou să deschidă sacul. 

In drum spre casă, iepurele se întalni cu un mai vechi prieten 
al său, ariciul. 

- Incotro te duci, cap ţepos? - întrebă iepurele. 

- Nu vezi, mă duc după ciuperci, să adun hribi, dar nu văd 
nicăieri. Coşul mi-i gol. 

- la mai bine mere de la mine. la, nu te sfii, că am multe mere! 
Şi ariciul luă un coş plin cu mere. 

Trecu iepurele printr-o poiană, unde era o capră cu iezii săi 
care se jucau. lepurele le-a dat şi lor din mere cât le-a trebuit. 

Merge, merge iepurele până a obosit. A dat de o buturugă 
şi s-a aşezat pe ea să se odihnească, când deodată ... 

- Mulţumesc, iepuraşule! - a spus cârtiţa şi dispăru cu 
merele sub pământ. 

Acasă, iepurele era de mult aşteptat şi ca să scurteze timpul, 
mama le spune iepuraşilor flămânzi o poveste. 

Dar iată, cineva a bătut la ușă ... 

Uşa s-a deschis şi în prag au apărut veveriţe cu braţele 
pline de nuci. 

- lată, mama ne-a rugat să vi le aducem 
d-voastră! - au îngânat veveriţele şi au 
fugit. 

- Minunat ...! - şopti iepuroaica. 


A sosit ariciul cu un coş plin de hribi. 

- Stăpânul este acasă? - întrebă pe iepuroaică. 

- Nu este. Cum s-a făcut dimineaţă a plecat şi nu s-a întors încă. 
Apoi ariciul plecă, dar coşul cu ciuperci rămase iepuroaicei. 

Veni şi capra, şi aduse varză şi o oală cu lapte. 
- Astea-s pentru copii voştri, - i-a spus iepuroaicei. 
Și minunea a continuat ... 


202 


Cu lovituri uşoare s-a deschis capacul din podea, şi s-a arătat capul 
cârtiţei. 

- Aceasta-i casa iepurelui? - a întrebat cârtița. 

- Da, noi locuim aici, - a spus iepuroaica. 

- Înseamnă că am ajuns unde trebuia! - s-a bucurat cârtiţa şi a 
scos de sub pământ diferite legume: morcovi, cartofi, pătrunjel, sfeclă. 
- Salut iepuraşilor! - a strigat cârtiţa şi a dispărut sub pământ. 

In timpul ăsta, cioara croncănind: 

- Cra! Cra! La toţi le-ai dat mere, dar pe mine nici măcar cu un 
măr nu mai servit! 

Iepurele s-a supărat şi a scuturat din sac ultimele mere. 

- lată ... sunt cele mai bune! Mănâncă pentru sănătatea ta! 

- Imi plac foarte mult merele tale, dar acum eu nu pot mânca! 
Cra! Cra! Ce-ai să faci acum? Copiilor tăi flămânzi le duci un sac gol. 


- A eu... A, dar eu, mă duc imediat din nou în pădure să aduc 
un sac plin cu mere! 

- Incotro te duci acum, nechibzuitule, când se ridică nori grei 
de ploaie. 

A fugit iepurele din nou în pădure. 

S-a grăbit spre copacul cu mere, dar acolo ... 

Văzând lupul iepurele, s-a apropiat şi l-a întrebat: 
- Ce cauţi tu aicea? 

- Eu... mere, aş vrea să culeg ... pentru iepuraşi ... 
- Înseamnă, că ţie îţi plac merele? 

- Da ... îmi plac. 
- Dar şi eu iubesc merele! - rânji lupul şi se repezi la iepure. 
lată, însă, că iepurele îi pregăti un sac gol. 

Noaptea târziu soseşte şi iepurele acasă la el. 

Acasă, de mult iepuraşii dormeau duşi şi sătui. 
Numai iepuroaica nu dormea: încetişor plângea într-un colțişor. 
Deodată se aude scârţâitul uşii... 

S-au trezit iepuraşii. 

- Ura! A sosit tata! 

lepuraşii au fugit la uşă: în prag stătea iepurele, ud leoarcă. 
- Eu nimic ... eu nu v-am adus nimic, - a şoptit el. 

- lepuraşul meu, săracul de tine! - şopti iepuroaica. 


Dar deodată, o lovitură puternică zgudui casa. 

- Este el! Lupul! Inchideţi uşa! Ascundeţi-vă toți! 
- a strigat iepurele. 

S-au zguduit geamurile, s-au deschis încuietorile 


şi a apărut un cap mare de urs. 
- lată! Ţineţi de la mine un cadou, - a mârâit ursul - 


miere adevărată din flori de tei ... 


d EI 
! | 


| 


A doua zi dimineaţă, toată familia iepurilor s-au adunat la masă. 

lar pe masă, erau de toate! Ciuperci, nuci, sfeclă, varză, miere, 
ridichi, morcovi şi cartofi. 

Doar cioara supărată s-a mirat: 

- Nicicum nu-mi pot explica: cum s-a putut ca dintr-un sac gol 
să se adune atătea bunătăţi? 

